
Sülysáp Nagyközség Önkormányzata Képviselő-testületének

2013. május 23-án tartandó munkaterv szerinti ülésére

+1. napirendhez

Tárgy: Víziközmű üzemeltetése 2014. január 1-jétől
Tisztelt Képviselő-testület!

Az ÖKOVÍZ Kft. legutóbbi taggyűlésén arról kaptunk tájékoztatást, hogy a víziközművünknek az ÖKOVÍZ Kft. általi üzemeltetése várhatóan mindössze egy évre fog szólni, mivel a társaságnak – minden erőfeszítése ellenére – 75 ezer egyenértékre sikerült csak leszerződnie, és így hosszabb távon önállóan nem tud megfelelni a jogszabályoknak. Két állami szolgáltató céggel: a Tiszamenti Regionális Vízművek Zrt.-vel és a Duna Menti Regionális Vízmű Zrt.-vel (DMRV) is tárgyaltak, és ennek alapján a DMRV-vel kívánnak együttműködni, azaz 2014. január 1-jétől már a DMRV (állami) cég üzemeltetne.
Sajnálatos a helyzet, de nincs más lehetőségünk, mint hogy meghozzuk az ehhez szükséges döntéseket. Az ÖKOVÍZ Kft. ezzel kapcsolatos tájékoztatása az előterjesztés mellékletét képezi. 
…/2013. (V. 23.) ÖKT határozati javaslat

Sülysáp Nagyközség Önkormányzatának Képviselő-testülete Sülysáp Nagyközség Önkormányzata mint ellátásért felelős víziközmű-tulajdonos képviseletében a következő döntést hozza: 

1./ Kifejezi azon szándékát, hogy a víziközmű-üzemeltetés integrációja érdekében az Ökovíz - Önkormányzati Kommunális és Víziközmű Üzemeltető Kft. által jelenleg üzemeltetett teljes víziközmű vagyonát 2014. január 1. napjától a DMRV Duna Menti Regionális Vízmű Zrt. szolgáltató által kívánja üzemeltetni, a felek közötti egyeztetések alapján létrehozandó bérleti-üzemeltetési jogviszony keretében, 
2./ Ennek érdekében 1 darab 11.000 forint névértékű DMRV részvény jegyzését követően új bérleti-üzemeltetési szerződést köt a DMRV Zrt-vel.

3./ A jelenlegi üzemeltetési szerződést az üzemeltetővel 2013. december 31. napjára közös megegyezéssel megszünteti. 
4./ Felkéri és felhatalmazza a polgármestert a szükséges intézkedések megtételére.
Felelős: polgármester, jegyző
Határidő: 1./ azonnal; 2./ 2013. szeptember 20., 3./ 2013. december 31.
Sülysáp, 2013. május 21.

Horinka László s.k.


polgármester
MELLÉKLET

Tájékoztatás az ÖKOVÍZ Kft. jövőbeni víziközmű-szolgáltatói lehetőségeiről és a hosszú távú üzemeltetés érdekében szükségesnek mutatkozó integrációs tárgyalásokról a DMRV Duna Menti Regionális Vízmű Zrt.-vel

A parlament 2011. december 30-án fogadta el a víziközmű-szolgáltatásról szóló 2011. évi CCIX. a törvényt /továbbiakban: Vksztv./, mely törvény lényeges elemeit az alábbiak szerint foglalhatjuk össze: 

A Vksztv. rendelkezések alapján: 

Víziközmű-szolgáltatást a Magyar Energetikai és Közmű-szabályozási Hivatal /röviden: Hivatal/ által kiadott engedély alapján lehet végezni. Az engedély kizárólagos jogot biztosít és kötelezettséget jelent az engedélyben meghatározott ellátási területen víziközmű-szolgáltatás nyújtására.

Víziközmű-szolgáltatói működési engedélyt az a korlátolt felelősségű társasági vagy zártkörűen működő részvénytársasági formában működő gazdasági társaság kaphat, amely az engedély kiadására irányuló kérelemben megjelölt ellátási területre és víziközmű-szolgáltatási ágazatra vonatkozóan rendelkezik üzemeltetési szerződéssel és megfelel a jogszabályban meghatározott feltételeknek.

Az ÖKOVÍZ Kft. az alábbi ellátási területeken /24 településen/ végez 2012. július 15. előtt megkötött üzemeltetési /bérleti üzemeltetés/vagyonkezelési/ szerződések alapján víziközmű szolgáltatást: Áporka, Bénye, Cegléd, Ceglédbercel, Csemő, Jászkarajenő, Káva, Kóka, Mikebuda, Nyársapát, Pánd, Sülysáp, Szentlőrinckáta, Taksony, Tápióbicske, Tápiógyörgye, Tápióság, Tápiószele, Tápiószentmárton, Tápiószőlős, Tóalmás, Törtel, Újszilvás, Úri.

A Vksztv. 84. § (1) bekezdése szerint: 

„A Hivatal a víziközmű-szolgáltató részére első alkalommal legalább 50 000 felhasználói egyenérték elérése esetén is kibocsátja a működési engedélyt, amennyiben a víziközmű-szolgáltató a jogszabályi feltételeknek egyébként megfelel.

(2) Ha az (1) bekezdés szerint kibocsátott működési engedélyben foglalt felhasználói egyenérték

a) nem éri el a 100 000-et, akkor a működési engedélyt 2014. december 31. napjával,

b) ha az a) pont szerinti értéket eléri, de kevesebb, mint a 36. § c) pontja szerinti érték, akkor a működési engedélyt 2016. december 31. napjával 

visszavonja.”
Megállapítható, hogy a Vízközmű Kft. a víziközmű-szolgáltatásról szóló 2011. évi CCIX. törvény (Vksztv.) előírásainak megfelel tekintettel arra, hogy a törvény itt idézett 84. § (1) bekezdése által előírt felhasználói egyenértékkel /a 24 településen összesen: 75. 085 FE/ rendelkezik. Erre tekintettel a működési engedély iránti kérelmet a törvény által meghatározott 2013. május 31-i határidőn belül a Hivatalhoz benyújtja. A működési engedély iránti kérelem részét képezi többek között a szolgáltató által elkészítendő integrációs terv, amelyben a hosszú távú biztonságos, gazdaságos és a törvényi feltételeknek pénzügyi, műszaki, tárgyi, személyi és egyéb jogszabályi feltételeknek is megfelelő szolgáltatás kialakítására vonatkozó tervet kell bemutatni. 

A Vksztv. 32. § szerint:

(1) A Hivatal - az ellátáshoz fűződő közérdekből - víziközmű-szolgáltatás nyújtására közérdekű üzemeltetőt jelöl ki, ha
a) a víziközmű-szolgáltatás nyújtása veszélybe kerül azáltal, hogy

aa) az üzemeltetési szerződés megszűnt,

ab) a víziközmű-szolgáltató gazdasági-pénzügyi ellehetetlenülése, fizetésképtelensége következik be,

ac) a víziközmű-szolgáltató tevékenységét nem a jogszabályi előírásoknak megfelelően folytatja, és ez közvetlenül veszélyezteti a biztonságos ellátást vagy a felhasználók ellátása azt megköveteli,

ad) a Hivatal a víziközmű-szolgáltató engedélyét a 38. § (1) bekezdés c) vagy e) pontja alapján visszavonta, vagy

ae) a víziközmű-üzemeltetés egyéb okból ellehetetlenül, és

b) az ellátásért felelős a víziközmű-szolgáltatás biztosításáról nem gondoskodott.

(2) A Hivatal a közérdekű üzemeltetőt a tevékenység ellátására önkéntesen kötelezettséget vállaló víziközmű-szolgáltatók közül jelöli ki. Ha a víziközmű-szolgáltatás nyújtására víziközmű-szolgáltató nem vállal önkéntesen kötelezettséget, akkor a Hivatal saját hatáskörben jogosult erre - az e törvény felhatalmazása alapján kiadott kormányrendelet alkalmazásával - bármelyik víziközmű-szolgáltatót kijelölni. A kijelölés meghatározott időtartamra érvényes a kormányrendeletben meghatározott feltételek teljesüléséig.”

Fent idézett jogszabályi rendelkezésekre tekintettel az érintett településeken a közfeladat biztonságos és hosszú távú ellátásának biztosítása érdekében a Vksztv. előírásainak illetve pénzügyi, személyi, tárgyi, műszaki feltételeknek megfelelő, az egyéb jogszabályi feltételeknek hosszú távon is megfelelő, a meghatározott felhasználói egyenértékkel rendelkező víziközmű-szolgáltató megkeresése vált indokolttá. 

Az erre irányuló tájékozódás és előzetes tárgyalások alapján a térségben a legmegfelelőbb ilyen víziközmű szolgáltató cég a DMRV Zrt., a jelenlegi helyzetben e szolgáltatóhoz történő csatlakozás szolgálja települések lakóinak érdekeit az alábbiakra tekintettel:
A DMRV Zrt-hez, mint új szolgáltatóhoz történő csatlakozás útján megvalósuló eredményes integráció érdekében a jelenlegi szolgáltató által benyújtandó integrációs tervhez szükséges az ellátásért felelősök erre irányuló kifejezett, képviselő-testületi határozatba foglalt szándéknyilatkozatának megléte legkésőbb 2013. május 25. napjáig tekintettel arra, hogy az integrációs tervet 2013. május 30-ig kell leadni, amelyben a DMRV Zrt. szerepelteti a településeket.

Az új szolgáltatóval az üzemeltetési szerződés megkötésére az ellátásért felelős a nemzeti vagyonról szóló törvény, a közbeszerzésekről szóló törvény a koncesszióról szóló törvény eltérő rendelkezése hiányában pályáztatási eljárást köteles lefolytatni. A kötelező pályáztatástól eltérni és szolgáltatót kijelölni akkor lehet, ha erre a víziközmű-szolgáltatásról szóló 2011. évi CCIX. törvény (Vksztv.) által hivatkozott törvények lehetőséget adnak.

Ilyen eltérést enged a 2011. évi CXCVI., a Nemzeti vagyonról szóló törvény, vagyonkezelési illetve üzemeltetési szerződés megkötése esetén. Ez a mentesség a kötelező pályáztatás alól ad mentességet, de nem érinti a Vksztv. által előírt egyéb kötelezettségeket. 

A Vksztv. 16.§ (6) bekezdése az alábbiakat rögzíti:

"Vagyonkezelési, továbbá bérleti-üzemeltetési szerződés kizárólag olyan víziközmű-szolgáltató társasággal jöhet létre:

a) amely kizárólag az ellátásért felelős, vagy rajta kívül az állam, települési önkormányzat, vagy ezek közös tulajdonában áll;

b) amely kizárólag az a) pont szerinti gazdasági társaság, vagy rajta kívül az állam, települési önkormányzat, vagy ezek együttes tulajdonában áll."

Ezen jogszabályi rendelkezés értelmezése alapján az ellátásért felelősnek, tehát a településeknek az üzemeltetési szerződés megkötése előtt tulajdonrészt kell szereznie az üzemeltetési szerződés megkötésére kijelölt víziközmű-szolgáltató társaságban. A DMRV Zrt-nél a meglévő dolgozói részvényekből az MNV Zrt. engedélye alapján egy-egy db részvényt névértéken (11.000,-Ft/db) vásárolhatnak az önkormányzatok.  
Az 58/2013. (II.27.) sz. Kormányrendelet 23. § a. pontja tartalmazza az üzemeltetési szerződések jóváhagyására irányuló eljárást. Ennek alapján szükséges, hogy a kellék-teljes bérleti-üzemeltetési szerződés a Hivatal részére előterjesztésre kerüljön.

A Vksztv. 12. § (1) bekezdése szerint: 

„A víziközmű tulajdonosa a 16. § szerinti pályázat kiírását - ennek hiányában az üzemeltetési szerződés megkötését - megelőzően a tulajdonában lévő víziközmű vonatkozásában vagyonértékelést végeztet. A vagyonértékelés költségei a víziközmű-rendszer üzemeltetésbe adásából származó bevételek terhére is finanszírozhatóak. (2) A vagyonértékelés az üzemeltetési szerződés mellékletét képezi.”

A bérleti-üzemeltetési szerződés létrehozásának tehát feltétele, hogy települések, mint ellátásért felelősök legkésőbb augusztus 31. napjáig vagyonértékelést végeztessenek, mely vagyonértékelés elválaszthatatlan melléklete lesz a bérleti-üzemeltetési szerződésnek.

Az 58/2013. (II.27.) sz. Kormányrendelet 1. sz. melléklet 1.4. pont alapján a vagyonértékelést a szerződéshez csatolni szükséges. 

Ezen túlmenően a vagyonértékelés könyvvizsgáló által történő auditálása is szükséges legkésőbb 2013. augusztus 31. napjáig, annak érdekében, hogy a véglegesített bérleti-üzemeltetési szerződés tervezet, az auditált vagyonértékelés elfogadása tárgyában a települési képviselő-testületek határozatot hozhassanak.
A DMRV Zrt-vel tervezett szerződéskötés esetén szükséges, hogy az önkormányzatok az ÖKOVÍZ Kft-vel megkötött, jelenleg hatályos üzemeltetési szerződést 2013. december 31. napjára közös megegyezéssel megszüntesse. A megszüntetés napjáig az eddig megszokott színvonalon és biztonsággal továbbra is az ÖKOVÍZ Kft. nyújtja a szolgáltatást. Ennek megfelelően a DMRV Zrt. szolgáltatása megkezdésének legkorábbi időpontja 2014. január 1. napja.

Fentiek alapján a folyamat főbb lépései összefoglalva:

1. Taggyűlés határozatba foglalt felhatalmazása, hogy az ÖKOVÍZ ügyvezetője a DMRV Zrt-hez történő csatlakozással kapcsolatban a tárgyalásokat lefolytassa /Határidő: 2013. május 9./

2. Az önkormányzatok részéről szándéknyilatkozatot tartalmazó képviselő-testületi határozat meghozatala a víziközmű-szolgáltatás DMRV Zrt., mint új szolgáltató által 2014. január 1. napjától történő ellátására valamint a DMRV Zrt-ben történő részvényvásárlásra vonatkozóan /Határidő: 2013. május 25./

3. Működési engedély iránti kérelem és integrációs terv benyújtása a Magyar Energetikai és Közmű-szabályozási Hivatalhoz az ÖKOVÍZ Kft. és DMRV Zrt. szolgáltatók által /Határidő: 2013. május 30./ 

4. Az önkormányzat részvényjegyzése a DMRV Zrt-ben /Határidő: 2013. június 30./ 

5. Ellátásért felelős települési önkormányzat részéről a vagyonértékelés elkészíttetése és könyvvizsgáló által történő auditálása /Határidő: 2013. augusztus 31./

6. Testületi határozatok meghozatala az üzemeltetési szerződés tervezet, vagyonértékelés elfogadása tárgyában és a szerződés megkötésére vonatkozó felhatalmazás megadása /Határidő: 2013. szeptember 20./

7. Bérleti-üzemeltetési szerződés megkötése az DMRV Zrt. és a települési önkormányzat között /Határidő: 2013. szeptember 20./

8. A bérleti-üzemeltetési szerződés jóváhagyása iránti kérelem a DMRV Zrt. által történő benyújtása a Hivatalba /Határidő: 2013. szeptember 25./

9. A szolgáltatás DMRV Zrt. által történő megkezdése a Hivatal jogerős jóváhagyó határozata alapján hatályba lépett üzemeltetési szerződés alapján  /Határidő:  a Hivatal szerződést hatályba léptető jogerős engedélye kiadása napján, de nem korábban, mint 2014. január 1./

Mindezek alapján a következő határozati javaslatok elfogadása szükséges:

KÉPVISELŐ-TESTÜLETI HATÁROZATI JAVASLATOK

……../2013. (V. ...) sz. Kt. Határozat

……………………. Önkormányzata, mint ellátásért felelős víziközmű-tulajdonos kifejezi azon szándékát, hogy a víziközmű-üzemeltetés integrációja érdekében az Ökovíz - Önkormányzati Kommunális és Víziközmű Üzemeltető Kft. által jelenleg üzemeltetett teljes víziközmű vagyonát 2014. január 1. napjától a DMRV Duna Menti Regionális Vízmű Zrt. szolgáltató által kívánja üzemeltetni, a felek közötti egyeztetések alapján létrehozandó bérleti-üzemeltetési jogviszony keretében, melynek érdekében egy darab 11.000 forint névértékű DMRV részvény jegyzését követően legkésőbb 2013. szeptember 20. napjáig új bérleti-üzemeltetési szerződést köt a DMRV Zrt-vel és a jelenlegi üzemeltetési szerződést az üzemeltetővel 2013. december 31. napjára közös megegyezéssel megszünteti. 

Felelős: 
…………………….... polgármester,

……………………… jegyző.

Határidő:
2013. május 25.

……../2013. (V. ...) sz. Kt. határozat

………………………. Önkormányzatának Képviselő- testülete kifejezi azon szándékát, hogy a DMRV Zrt.-ben tulajdonossá kíván válni, és ennek érdekében 1 db 11.000.- Ft névértékű részvény vásárlását határozza el.

A képviselő-testület felhatalmazza …………….. polgármestert, hogy a DMRV Zrt. felé az önkormányzat részvényvásárlási szándékát jelezze, és jelen határozatban foglaltak végrehajtása érdekében a szükséges intézkedéseket tegye meg.

Felelős: 
…………………….... polgármester,

……………………… jegyző.

Határidő:
2013. május 25.

……../2013. (V. ...) sz. Kt. határozat

A Képviselő-testület úgy dönt, hogy ……………………………Önkormányzat, mint Ellátásért felelős a víziközmű-üzemeltetési jogviszony létesítésére legkésőbb 2013. szeptember 20-ig bérleti-üzemeltetési szerződést köt a DMRV Zrt. új víziközmű-szolgáltatóval.

Felelős: 
…………………….... polgármester,

Határidő:
2013. szeptember 20.

……../2013. (V. ...) sz. Kt. határozat

A Képviselő-testület úgy dönt, hogy felhatalmazza a polgármestert, hogy az előterjesztésben foglaltak alapján, és mai napon e tárgyban meghozott (……. számú)  képviselő-testületi határozatokban foglaltaknak maradéktalanul megfelelően, a szerződő féllel kialakítsa az összes szükséges szerződés (okirat) végleges szövegét, valamint azokat – a Képviselő-testület előzetes jóváhagyását követően - …………..Önkormányzat nevében megkösse és aláírja.

Felelős: 
…………………….... polgármester,

………………………jegyző

Határidő:
folyamatos, véghatáridő: 2013. szeptember 20.

……../2013. (V. ...) sz. Kt. határozat

A Képviselő-testület úgy dönt, hogy felhatalmazza a polgármestert, hogy az előterjesztésben foglaltak alapján, az abban meghatározott …………………………. (cg.száma:…………………., székhelye:………………….. ) vagyonértékelőt a vagyonértékelés elkészítésével megbízza, a szerződő féllel kialakítsa a szerződés (okirat) végleges szövegét, valamint azt ………………………………….. Önkormányzat nevében megkösse és aláírja.

Felelős: 
…………………….... polgármester,

………………………jegyző

Határidő:
2013. június 30.

……../2013. (V. ...) sz. Kt. határozat

A Képviselő-testület úgy dönt, hogy felhatalmazza a polgármestert, hogy az előterjesztésben foglaltak alapján, az abban meghatározott ………………………… (székhelye:…………………….., nyilvántartási száma:………………………….) könyvvizsgálót a vagyonértékelés auditálásával megbízza, a szerződő féllel kialakítsa a szerződés (okirat) végleges szövegét, valamint azt ………………………………….. Önkormányzat nevében megkösse és aláírja.

Felelős: 
…………………….... polgármester,

………………………jegyző

Határidő:
2013. június 30.

……../2013. (V. ...) sz. Kt. határozat

A Képviselő-testület úgy dönt, hogy – a DMRV Zrt-vel megkötendő bérleti-üzemeltetési szerződés megkötése esetén - ……………………………Önkormányzat a jelenleg víziközmű-szolgáltatást végző ÖKOVÍZ Kft-vel fennálló víziközmű-szolgáltatási szerződését 2013. december 31. napjára közös megegyezéssel megszünteti. 

A Képviselő-testület felhatalmazza a polgármestert, hogy az előterjesztésben valamint a jelen határozatban foglaltak alapján kialakítsa a szükséges okirat végleges szövegét, valamint azt a jelen határozatban foglalt feltételek szerint ………………………………….. Önkormányzat nevében megkösse és aláírja.

Felelős: 
…………………….... polgármester,

……………………… jegyző,

Határidő:
az új bérleti-üzemeltetési szerződés megkötését követően

Cegléd, 2013. május 09.

……………………………………

ÖKOVÍZ Kft.

Képv.: Varjú Tamás 

ügyvezető

